Hennamaalaustyöpaja
2023-11-08 16:30 - 18:30 (Europe/Helsinki) | KUMMA, Kauppakatu 35, Kuopio, 70100
Tule taidemuseolle perehtymään hennamaalauksen saloihin ja tekemään itse oman hennamaalauksen Pracheta Den ja Naseeha Jalalin osaavassa ohjauksessa! Suuren suosion vuoksi järjestämme toisen työpajan keskiviikkona 8.11. klo 16.30-18.30.
Henna on kasvipohjainen väriaine hennapensaan (lawsonia inermis) lehdistä. Luonnollinen henna tuottaa punertavan oranssin väriaineen, joka värjää ihoa turvallisesti. Mehndi on ihon väliaikainen koristelu hennatahnalla ja on suosittu Etelä-Aasiassa, Afrikassa ja Lähi-idässä. Perinteisesti hennamaalauksia on toteutettu kämmenille häihin, vauvakutsuihin ja muihin juhliin. Tervetuloa tutustumaan hennaan ja mehndiin työpajassa!
Pracheta De on tohtoritutkija Bengalurusta Intiasta. Hän on oppinut äidiltään mehndi-kuvioinnin, ja on suunnitellut niitä perheelleen, ystävilleen ja kollegoilleen. Pracheta kertoo nauttivansa intialaisten paisley- ja mandalapohjaisten kuvioiden piirtämisestä.
Intiasta kotoisin oleva Naseeha Abdul Jalal on maisteriopiskelija Itäsuomen yliopistossa. Hän on itseoppinut hennataiteilija, joka on tehnyt hennaa juhlissa ja erityisissä tilaisuuksissa perheelleen, ystävilleen ja naapureilleen. Naseeha pitää erityisesti arabialaista ja intialaista kuvioista, joissa on kukkainen kosketus.
Englanninkielinen ohjaus. Työpaja maksaa 20 € sisältäen materiaalit, ohjauksen ja pääsyn näyttelyihin. Paikkoja on rajoitetusti. Osta lippusi Kuopion kaupungin verkkokaupasta: Hennamaalaustyöpaja 8.11. – Kuopion verkkokauppa

Ohjattu pelituokio: Juho Rissanen meillä ja maailmalla
2023-11-09 10:00 - 11:00, 2023-11-10 10:00 - 11:00, 2023-11-11 10:00 - 11:00, 2023-11-12 10:00 - 11:00, 2023-11-13 10:00 - 11:00, 2023-11-14 10:00 - 11:00, 2023-11-15 10:00 - 11:00 | Korttelimuseo, Kirkkokatu 22, Kuopio, 70100
Tule tutustumaan Juho Rissasen lapsuuden moniin ammatteihin näyttelytilassa olevan pelin parissa. Syyslomalla 18.–20.10. klo 10 järjestetään ohjattuja pelituokioita, joissa opas on paikalla esittelemässä peliä ja näyttelyä. Peli sopii kaikenikäisille.

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Kansanlauluyhtye ILO Kuopion taidemuseolla
2023-11-09 12:00 - 12:30, 2023-11-09 14:00 - 14:30, 2023-11-10 12:00 - 12:30, 2023-11-10 14:00 - 14:30, 2023-11-11 12:00 - 12:30, 2023-11-11 14:00 - 14:30, 2023-11-12 12:00 - 12:30, 2023-11-12 14:00 - 14:30 and 6 more dates | KUMMA, Kauppakatu 35, Kuopio, 70100
Täydellisen lauantain resepti on yhdistää hyvä musiikki ja upeat taidenäyttelyt Kuopion taidemuseolla Kansanlauluyhtye ILO:n esiintyessä näyttelyissä 28.10. klo 12–12.30, 13–13.30 ja 14–14.30.
Kuopion kansalaisopiston Kansanlauluyhtye ILO esittää perinteistä kansanmusiikkia uudella otteella ja hyvällä meiningillä. Kuulet kappaleita mm. Perusta, Bulgariasta ja Suomesta, ja pääset laulamaan myös mukana. Kampiliira, kitarat, haitarit, viulu ja kantele pääsevät oikeuksiinsa moniäänisen laulun kaverina.
Myös Kuopion taidemuseon näyttelyissä kierretään ympäri maailmaa: Pluriverse esittelee ulkoeurooppalaista taidetta Antti Mykkäsen kokoelmasta, josta on esillä teoksia yli 80 maasta. Juho Rissanen – Kuvauksen vilkkaus -näyttelyssä seurataan taiteilijan mukana hänen matkoillaan Euroopasta aina Amerikkaan asti., ja päästään lopuksi itsekin vierailemaan Miami Beachillä.
Esitys sisältyy Kuopion taidemuseon pääsymaksuun 10/5 €, alle 18-vuotiaat ilmaiseksi ja museokortti käy maksuvälineeksi.

Esitykset la 28.10. klo 12–12.30, 13–13.30 ja 14–14.30

Korttelivartti: Kuvien kertomaa
2023-11-09 14:00 - 14:30 | Korttelimuseo, Kirkkokatu 22, Kuopio, 70100
Korttelivartilla pääset kuulemaan, mitä Juho Rissanen meillä ja maailmalla- näyttelyyn valitut kuvat kertovat Juho Rissasen elämästä Kuopiossa. Kuvista kertoo valokuvakokoelmien ja arkiston intendentti Pekka Kankkunen. Vartille pääset osallistumaan pääsymaksun hinnalla, ja opastus kestää 15–30 minuuttia.
Kuva: Tulliportinkatua, Karl Granit, 1890-92; piirrokset Mea Kaikkonen.
Seuraavat Korttelivartit:
16.11. Tekstiilivartti, Anu Reijonen, tekstiilikonservaattori
23.11. Waivaishuollon kehittyminen Kuopiossa 1800-luvun lopulla, Sanna Reinikainen, museolehtori
Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Opastus: Juho Rissanen meillä ja maailmalla
2023-11-11 13:00 - 13:45 | Korttelimuseo, Kirkkokatu 22, Kuopio, 70100
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Opastuksia järjestetään lauantaisin klo 13.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Opastus: Kummallinen luonto
2023-11-11 15:30 - 16:30 | Kuopion museo
Synnyttäviä koiraita, zombihyönteisiä, salamurhaajia… Teemaopastuksella mietitään, mikä oikeastaan on luonnotonta. Eläinten, kasvien ja sienten maailma on totisesti oudompi ja moninaisempi kuin usein ajatellaan.
Teemaopastus 15 € (sisältää museon pääsymaksun ja opastuksen), Museokortilla 5 €.

kuva: © Jose Fragozo, Wildlife Photographer of the Year

Isänpäivänä isät maksutta museoon!
2023-11-12 10:00 - 17:00
Isänpäivän kunniaksi kaikki isät ja isäksi itsensä tuntevat saavat maksuttoman sisäänpääsyn kaikkiin Kuopion kaupungin museoihin. Museot ovat aina ilmaisia myös kaikille alle 18-vuotiaille.
Kannattaa siis kopata perhe kainaloon ja tulla seikkailemaan Juho Rissasen juhlavuoden kunniaksi esillä oleviin näyttelyihin ja toimintaan.

Näyttelykierroksen voi aloittaa Kuopion korttelimuseolta, jossa näyttely Juho Rissanen meillä ja maailmalla kuvaa taiteilijan lapsuuden vaiheita ja sen aikaista Kuopiota. Rissasen lapsuuden tarinoiden ja sattumusten värittämään aikaan voi kurkistaa vaikka pelaamalla lattiapeliä, jossa tutustutaan Rissasen lapsena tekemiin hanttihommiin ja arvuutellaan niihin liittyviä esineitä.

Korttelimuseon jälkeen suosittelemme viemään isän minilomalle Miami Beachin lämpöön Kuopion taidemuseolle, jossa pääsee ottamaan koko perheen voimin selfieitä aurinkorannalla. Taidemuseon näyttelyssä tutustutaan Juho Rissaseen taiteilijana, sekä tietenkin hänen teoksiinsa, esimerkiksi savolaisten omaan Mona Lisaan, Hauta-Heikin mummoon.

Isänpäivän museokierros kannattaa kiepauttaa Kuopion museon ja Kahvila Kantin isänpäiväbuffetin kautta. Kahvilan erikoiskattauksiin on pöytävaraukset. Kuopion museon uudistettujen, koko perheelle sopivien perusnäyttelyiden lisäksi on ihasteltavana maailman hienoimpia luontovalokuvia Lontoon Natural History Museumin tuottamassa Wildlife Photographer of the Year -näyttelyssä. Montako eläinmaailman isää löydät näyttelyistä?
Museokohteiden aukioloajat su 12.11.:
Kuopion museo (Museokatu 1) klo 10-17
Kuopion taidemuseo (Kauppakatu 35) klo 10-17
Kuopion korttelimuseo (Kirkkokatu 22) klo 10-15
Lue lisää Kahvila Kantin isänpäiväbuffasta ja varaa paikkasi kattaukseen!

Kattaukset klo 10.30 ja 12.30. Buffan hinta on aikuisilta 25 euroa, lapsilta 12 euroa. Alle 4-vuotiaat veloituksetta. Paikkoja on rajoitetusti, tee varaus pian Table Onlinen kautta!
Menu
Lämminsavulohi voileipäkakkua (M)
Kinkkuvoileipäkakkua (L)
Välimeren voileipäkakkua (VE,G)
***
Mokkapaloja (L)
Marjapiirasta & vaniljakastiketta (L)
Suklaakonvehteja
Vaahtokarkkeja
***
Kahvia & teetä
Vesi & makuvesi
(Ilmoitathan varauksen yhteydessä mahdolliset allergiat ja ruokarajoitteet.)

Opastus Pluriverse-näyttelyyn
2023-11-12 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin Pluriverseen ja Juho Rissanen – Kuvauksen vilkkaus näyttelyyn.
Pluriverse esittelee ulkoeurooppalaista taidetta Antti Mykkäsen kokoelmasta. Kun matka peruuntuu ja mukana on tyhjä matkalaukku, voi syntyä taidekokoelma. Antti Mykkäsen purjehdusmatka vuonna 2015 muuttui samoiluksi Etelä-Amerikan gallerioissa ja taidekaupoissa. Sen jälkeen hän on jatkanut tarkasti suunnittelemaansa taidematkailua yli 150 maahan. Matkalaukku on määrittänyt taidekeräilijä Antti Mykkäsen teoshankintoja, sillä maalaukset on täytynyt saada kuljetettua matkoilta itse kotiin.
Taide on vetänyt Pielavedeltä lähtöisin olevaa Mykkästä puoleensa alitajuisesti. Hän kertoo pysähtyneensä kaduilla gallerioiden ja värikkäiden maalausten kohdalle. Pysähdykset johtivat taidekauppoihin ja pian taideharrastukseen yhdistyi matkailu. Mykkänen on keskittynyt keräämään ei-Eurooppalaista kuvataidetta.
Näyttelyssä on teoksia yli 80 maasta ja mukana on runsas 120 taiteilijaa. Pluriverse kysyy kuka määrittää taiteen, hyvän taiteen? Eurooppalainen kulttuuri on kautta historian pyrkinyt vaikuttamaan muun maailman kulttuuriin. Länsimaista taidetta ja taidemuseoita pidetään hyvän taiteen linnakkeena. Pluriversen taiteilijat asuvat ympäri maailmaa, hyvin erilaisissa olosuhteissa. Teokset ovat kuitenkin käyneet läpi monta valikointia: taiteilijan, keräilijän ja lopulta taidemuseon. Jonkun katse valitsee aina, mistä pitää.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Taidevartti: Mikä tekee meistä meidät?
2023-11-15 13:00 - 13:15 | KUMMA, Kauppakatu 35, Kuopio, 70100
Keskiviikkona 15.11. klo 13 Kuopion taidemuseon taidevartilla pohditaan identiteettiä Pluriverse -näyttelyn Etelä- ja Väli-Amerikan taidetta esittelevässä osiossa.
Historia, ympäristö ja eletty elämä muovaavat meistä juuri sen henkilön, joka olemme. Mutta mikä on kuvien ja taiteen rooli tässä prosessissa? Kuinka juuri tietyt kuvat saavat meidät kokemaan, että kuulumme johonkin? Toisaalta voimme myös kysyä kuinka kokemukset taiteen äärellä rakentavat identiteettimme joka kerta uudelleen, ja kuinka ikään kuin vahingossa saatamme taiteen äärellä päätyä puhumaan niistä oikeasti tärkeistä asioista. Savolaisen identiteetin omaavien iloksi myös Juho Rissanen saattaa nousta esille.
Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.
Lämpimästi tervetuloa!

Opastus: Ihmisen aika
2023-11-15 14:00 - 14:45 | Kuopion museo
Ihmisen aika -näyttely kertoo Pohjois-Savon esihistoriasta ja historiasta alkaen kivikauden ihmisen saapumisesta alueelle ja päättyen lopulta kulttuurin uusimpiin virtauksiin. Näyttely tutustuttaa kävijän Pohjois-Savon asukkaiden arkeen ja juhlaan, sekä mielenkiintoisiin esineisiin ja asioihin.
Opastuksella sukelletaan Savon menneisyyden merkittävimpiin vaiheisiin ja hämmästyttäviin yksityiskohtiin!
Opastus sisältyy pääsylipun hintaan 7 € / 13 €, alle 18-vuotiaat ilmaiseksi.

Lukupiiri: Tiina Kekäläisen Juho Rissanen – Sisulla ja sitkeydellä
2023-11-15 17:00 - 18:00 | KUMMA, Kauppakatu 35, Kuopio, 70100
Tervetuloa jakamaan ajatuksia ja lukukokemuksia tai vain pelkästään kuuntelemaan keskustelua Tiina Kekäläisen kirjasta Juho Rissanen – Sisulla ja sitkeydellä keskiviikkona 15.11. klo 17–18. Kirjan kirjoittaja Tiina Kekäläinen on mukana lukupiirissä.
Juho Rissanen – Sisulla ja sitkeydellä keskittyy ihmiseen taiteen takana. Runsaasti kuvitettuun kirjaan on koottu ensimmäisen kerran Rissasen koko elämä lapsuudesta aina viimeisiin elinvuosiin saakka. Kirja on myynnissä Kuopion taidemuseon museokaupassa.
Lukupiiriin voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi. Ennakkoilmoittautumista ei tarvita.
